Lõpuks jõudsime tõeliste pärliteni. Võib öelda, et paremaks enam minna ei saa. Nirvaana on ukse taga. Neid pilte, ei, neid soenguid, neid mehi võiks jäädagi imetlema. Just selle- pärast,  et nagu üks vanasõnagi ütleb, siis mida rohkem, seda uhkem. Siin tuleb välja erinevus eelmistega - puudu oli ainult peotäis juuksegeeli või midagi sarnast. Siinkohal peame tõdema, et geeliga on võimatu üle pakkuda. Seetõttu ka soovitus kõigile meeslugejatele - kui järgmine kord poes käite, ärge häbenege ühte põiget juuksehooldusvahendite riiulite vahele. Või veel parem, printige välja mõni meeldiv pilt, minge sellega oma lemmik juuksurisalongi ja öelge, et tahate ilus välja näha. Aitab sellest ma-olen-nii-tavaline soengust. Aeg on kapist välja tulla, tunda ennast tõelise mehena ja näidata teistele, kui stiilsed Te suudate olla.